L'equip femení del Patacona CF es classifica per a la semifinal de la Copa Valenta en el seu primer any de creació
04 de juny de 2024

L'equip femení del Patacona CF ha aconseguit la classificació a les eliminatòries de la Copa Valenta F-8. I ho han fet en el primer any de creació d'este equip íntegrament femení, que és el primer d'Alboraia amb estes característiques, i aconseguint la primera posició en el grup.

Jugadores, entrenadores i familiars van celebrar esta classificació en el renovat Camp de Futbol Municipal de La Patacona, que ha estrenat nou camp i gespa recentment.

Des de l'Ajuntament d'Alboraia han donat l'enhorabona a l'equip per esta victòria i esperen que "servisca de motivació per a altres dones i xiquetes per a sumar-se als equips i clubs esportius d'Alboraia", segons declaracions de l'alcalde, Miguel Chavarría. Les famílies de les jugadores també celebren esta victòria assenyalant que "és una gran alegria veure un grup de xiquetes creixent juntes amb l'esport com a nexe d'unió".